L’Agrupació Musical Los Silos celebra el Nadal amb tres concerts
2025-07-24

Els pròxims dies seran molt intensos per a les diferents formacions musicals que componen l’Agrupació Musical Los Silos de Burjassot. Des del dissabte 15 i fins al dilluns 17 de desembre, oferiran tres concerts per a felicitar el Nadal a tot el municipi.

Així, el dissabte 15 de desembre, a les 20 hores, la cita serà a l’Església de Sant Miquel on es comptarà amb l’actuació de l’Orquestra i de la Coral Los Silos.

Un dia més tard, el diumenge 16 de desembre, seran les portes del Centre Cultural Tívoli les que s’obriran per a albergar el tradicional Concert de Nadal en el qual participarà la Banda Juvenil, els xiquets de l’Escola i la Banda Simfònica. A més, hi haurà sorpreses i la visita dels enviats dels Reis Mags. Serà a partir de les 11.30 hores. Aquest concert és solidari amb el Banc d’Aliments de Kanguros LV i, des de l’Agrupació, conviden al públic que acudisca al Tívoli a donar qualsevol tipus d’aliment no perible i un altre tipus de productes de primera necessitat per a ajudar les famílies que més ho necessiten.

L’últim dels concerts de l’Agrupació, el de la Banda Sènior, serà el dilluns 17 de desembre a les 21 hores a la sala d’assajos de la pròpia Agrupació, en el Passeig de Concepción Arenal.